
KRETINGOS RAJONO SAVIVALDYBĖS TARYBA

SPRENDIMAS
[bookmark: _Hlk221796988]DĖL SUTIKIMO PAGERINTI AR PERTVARKYTI ILGALAIKĮ MATERIALŲJĮ TURTĄ, ESANTĮ MINIJOS G. 26, BAUBLIŲ K., KRETINGOS R. 

2026 m. rugpjūčio 19 d. Nr. T1-225
Kretinga

[bookmark: _Hlk208913454]Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, Kretingos rajono savivaldybės tarybos 2018 m. sausio 25 d. sprendimu Nr. T2-20 „Dėl Kretingos rajono savivaldybės turto panaudos“, 2018 m. sausio 26 d. Kretingos rajono savivaldybės turto panaudos sutarties Nr. S1-60 8.3 papunkčiu bei atsižvelgdama į Baublių kaimo bendruomenės centro 2026 m. liepos 31 d. raštą Nr. 82, Kretingos rajono savivaldybės taryba nusprendžia:
[bookmark: _Hlk124427510]1. Sutikti, kad Baublių kaimo bendruomenės centras (kodas 300591809) pagerintų ar pertvarkytų Kretingos rajono savivaldybei nuosavybės teise priklausantį ilgalaikį materialųjį turtą – pastatą, esantį Minijos g. 26, Baublių k., Kretingos r. (nekilnojamojo turto kadastro ir registro byloje pastatas plane pažymėtas simboliu 1E1p, registro Nr. 50/105994, unikalus Nr. 5698-9003-4012), atliktų fasado tapybos darbus, nekeičiant pastato paskirties.
2. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

